ฉีดยาคุมกำเนิดชนิด1เดือนมาตั้งแต่เดือนก.พ.จนถึงตอนนี้เดือนนี้จะฉีดอีกวันที่18ต.ค.เมื่อวันที่14มีประจำเดือนมานิดเดียวค่ะ เป็นสีน้ำตาลอ่อนๆ พอวันนี้วันที่15ไม่มีประจำเดือนเลอะผ้าอนามัยเลยค่ะ แบบนี้ปกติไหมคะ เป็นผลของยาคุมหรือตั้งครรภ์คะ แต่มีอาการปวดท้องเหมือนเป็นประจำเดือนค่ะ
สวัสดีค่ะ หากกำหนดนัดฉีดยาคุมกำเนิดชนิดที่ฉีดทุกเดือนคือวันที่ 18 ต.ค. แล้วในวันที่ 14 ต.ค.นี้ ได้มีประจำเดือนมา แม้จะมีปริมาณน้อย และเป็นสีน้ำตาลอ่อน ก็ย่อมแสดงว่าไม่ได้มีการตั้งครรภ์เกิดขึ้นค่ะส่วนการที่เลือดมีปริมาณน้อย อาจเกิดจากผลของฮอร์โมนจากยาฉีด ที่ไปทำให้เยื่อบุโพรงมดลูกบางลง เลือดประจำเดือนที่ออกจึงมีปริมาณน้อยลง โดยเฉพาะหากฉีดต่อเนื่องนานๆ แต่ก็ไม่ได้อันตรายอะไรค่ะ และเมื่อเลือดมีปริมาณน้อยลง เลือดจึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนานขึ้น เลือดจึงเป็นสีน้ำตาลค่ะดังนั้น เมื่อถึงกำหนดฉีดยาคุมวันที่ 18 ต.ค. ก็ให้ไปฉีดตามกำหนดนัดเดิมค่ะ